ITD คว้างานก่อสร้าง “สะพานข้ามแม่น้ำเจ้าพระยา” มูลค่า 1.06 พันลบ.
ITD คว้างานก่อสร้าง “สะพานข้ามแม่น้ำเจ้าพระยา” แยกเกียกกาย ช่วงที่ 2 มูลค่า 1.06 พันลบ.
ITD คว้างานก่อสร้าง “สะพานข้ามแม่น้ำเจ้าพระยา” แยกเกียกกาย ช่วงที่ 2 มูลค่า 1.06 พันลบ.
29 มิ.ย. 2565

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 23 มิถุนายน พ.ศ. 2565 บริษัทฯ ได้ร่วมลงนามในสัญญาก่อสร้างกับกรุงเทพมหานคร เพื่อดำเนินการก่อสร้าง โครงการก่อสร้างสะพานข้ามแม่น้ำเจ้าพระยา บริเวณแยกเกียกกาย ช่วงที่ 2 รวมทางขึ้น-ลง
โดยลักษณงานประกอบด้วย งานก่อสร้างสะพานข้ามแม่น้ำเจ้าพระยา ขนาด 6 ช่องจราจร พร้อมงานระบบระบายน้ำระบบป้าย และเครื่องหมายจราจร ระบบไฟฟ้าแสงสว่าง งานไฟประดับ งานอาคารควบคุมระบบสะพาน และงานอื่นๆ ที่เกี่ยวข้องรับมูลค่างานแบ่งเป็น กรุงเทพมหานคร 925,079,874.41 บาท (รวมภาษีมูลค่าเพิ่ม) ,การไฟฟ้านครหลวง:103,207,464.59 บาท (รวมภาษีมูลค่าเพิ่ม) และการประปานครหลวง 30,712,661.00 บาท (รวมภาษีมูลค่าเพิ่ม) รวมมูลค่า 1,059,000,000 บาท (รวมภาษีมูลค่าเพิ่ม) ระยะเวลาก่อสร้าง 900 วัน